Diari Oficial de la Generalitat Valenciana


Sumari del DOGV 2350, del 21-09-1994 (1994/832461)

DECRET 172/1994, de 19 d'agost, del Govern Valencià, pel qual acorda la reversió a l'Ajuntament de Torrevieja del solar de 26.290 metres quadrats de superfície situat a la partida de los Gases, de la Loza y de la Loma, situat al terme municipal de Torrevieja.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/08/19/172/dof/vci/html**

### Dades del document

Número de DOGV
:   2350

Data del DOGV
:   21-09-1994

Secció del DOGV
:   DISPOSICIONS GENERALS

Número del document
:   1994/832461


Data del document
:   19-08-1994

Organisme emissor
:   Conselleria d'Economia i Hisenda

Tipus de document
:   Decret

DECRET 172/1994, de 19 d'agost, del Govern Valencià, pel qual acorda la reversió a l'Ajuntament de Torrevieja del solar de 26.290 metres quadrats de superfície situat a la partida de los Gases, de la Loza y de la Loma, situat al terme municipal de Torrevieja. [94/6299]  
Mitjançant una escriptura pública de cessió, atorgada davant el notari Francisco Alcón Rodríguez el dia 10 de maig de 1990, l'Ajuntament de Torrevieja va cedir a la Generalitat Valenciana el solar de 26.290 metres quadrats de superfície situat a la partida de los Gases, de la Loza y de la Loma.  
La cessió esmentada s'efectuà amb la finalitat que la Generalitat Valenciana procedís a la construcció d'un centre de tallers ocupacionals i una residència per a disminuïts.  
Atés que el centre Alpe va absorbir la demanda existent a Torrevieja de places per a tallers ocupacionals i residències de disminuïts, la Direcció General de Serveis Socials no ha inclòs, en el planejament efectuat per al quadrienni 1994-97, la construcció del centre de Torrevieja; per la qual cosa, no podent complir-se els fins de la cessió en el termini de 5 anys, d'acord amb el que disposa l'article 111 del Reglament de Béns de les Entitats Locals, s'entén resolta la cessió i el terreny reverteix a l'Ajuntament cedent.  
La Conselleria de Treball i Afers Socials, amb l'informe previ de la Direcció General de Serveis Socials, atenent els motius exposats, ha sol·licitat que s'acorde la reversió de l'immoble a favor de l'Ajuntament de Torrevieja.  
D'acord amb el que disposa l'article 67 de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 del mateix text legal, el qual estableix, a sensu contrari, que correspon al Govern Valencià autoritzar la reversió de béns cedits per incompliment de les condicions fixades en la cessió, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 19 d'agost de 1994,  
DECRETE:  
Article primer  
Desafectar de la Conselleria de Treball i Afers Socials l'immoble situat a la partida de los Gases, de la Loza y de la Loma de Torrevieja.  
Article segon  
Autoritzar la reversió, a favor de l'Ajuntament de Torrevieja, del dret de propietat de l'immoble descrit anteriorment.  
Article tercer  
Donar de baixa de l'Inventari General de Béns i Drets de la Generalitat Valenciana, on consta amb el núm. A02/03/133/0007, el dret de propietat que es té sobre l'immoble.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 19 d'agost de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI